**Эстэбан Фелікс Гранера Маліна** (ісп.: Esteban Félix Granero Molina; нар. 2 ліпеня 1987, Пасуэла-дэ-Аларкон, Іспанія) — іспанскі футбаліст, паўабаронца. Вядомы ў Іспані як «пірат» (ісп.: El Pirata), Гранера гуляў як цэнтральнага паўабаронцу, гэтак і крэатыўнага паўабаронцу-распасоўшчыка, а пры патрэбе выступаў і на правым флангу паўабароны. Асноўным яго амплуа лічыцца пазіцыя плэймэйкера. Мянушка жа «пірат» замацавалася за ім наступным чынам. Як прызнаецца сам Эстэбан, ён не ведаў, як святкаваць свае забітыя мячы, і не прыдумаў нічога арыгінальнага, як пачаць зачыняць адно вока далонню. Журналісты тут жа прыдумалі яму мянушку, гледзячы на гэты жэст, а таксама на яго ўскудлачаныя валасы і пацешную бараду.

Кар’ера
-------

### Раннія гады

Эстэбан Гранера прыйшоў у футбольную школу «Рэала» ва ўзросце 8 гадоў і амаль адразу пачаў дэманстраваць там свой талент. Яму даверылі пазіцыю нападніка. У адзін з сезонаў Гранера забіў 83 галы ў чэмпіянаце да 10 гадоў. Як ён сказаў у адным са сваіх інтэрв’ю: «… проста сакрэт у тым, што я тады быў вышэй за ўсіх астатніх. Я біў мацней за іншых і быў мацней за ўсіх. Потым я вырас, цела сфарміравалася і ўсё збалансавалася, і мяне адсунулі ў цэнтр поля».

Гранера гуляў за другую і трэцюю каманды «Рэала».

### «Хетафэ»

31 жніўня 2007 года, у апошні дзень трансфернага акна, Гранера разам са сваім напарнікам па «Рэалу» Рубенам дэ ла Рэдам перайшоў у склад «Хетафэ». Дэбютаваў за «Хетафэ» 16 верасня 2007 года, у матчы 3-га тура чэмпіянату Іспаніі супраць «Эспаньёла». Але яго дэбют быў некалькі сапсаваны. «Хетафэ» атрымаў паражэнне, а ён сам атрымаў чырвоную картку.

### «Рэал Мадрыд»

21 ліпеня 2009 года «Рэал Мадрыд» ажыццявіў выкуп іграка, як паведамляецца, за € 4 млн. Яго першы афіцыйны матч у складзе новага клуба адбыўся 12 верасня 2009 года ў матчы супраць «Эспаньёла», дзе сталічныя ігракі перамаглі з лікам 3:0.

### «Куінз Парк Рэйнджэрс» і «Рэал Сасьедад»

У жніўні 2012 года перайшоў у англійскі «Куінз Парк Рэйнджэрс» за 9 млн фунтаў. Па выніках сезона 2012/13 «Куінз Парк Рэйнджэрс» страціў месца ў Прэм’ер-лізе, і ў жніўні 2013 года Гранера быў аддадзены ў арэнду ў «Рэал Сасьедад». Аднак, ужо ў верасні атрымаў траўму, з-за якой прапусціў большую частку сезона 2013/14. Тым не менш, у ліпені 2014 года быў выкуплены іспанскім клубам і замацаваўся ў аснове.

### Апошнія гады

У ліпені 2017 года, разарваўшы пагадненне з «Рэал Сасьедадам», падпісаў трохгадовы кантракт з «Эспаньёлам».

У студзені 2020 года, датэрмінова пакінуўшы «Эспаньёл», далучыўся да клуба «Марбелья» з трэцяга іспанскага дывізіёна. У ліпені 2021 года абвясціў пра завяршэнне кар’еры.

Дасягненні
----------

**«Рэал» Мадрыд**

* Чэмпіён Іспаніі: 2012
* Уладальнік Кубка Іспаніі: 2011
* Уладальнік Суперкубка Іспаніі: 2012

Крыніцы
-------

1. ↑  Esteban Granero // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑  GRANERO esteban molina // Argentine Soccer Database<a href='https://wikidata.org/wiki/Track:Q19368470'></a>
3. ↑  Эспаньёл — Хетафэ Архівавана 10 чэрвеня 2008.. www.championat.ru
4. ↑  «Granero returns to Real». Sky Sports.
5. ↑  «Madrid maintain perfect start» Архівавана 2 лістапада 2012.. ESPN Soccernet
6. ↑  «Реал Сосьедад» расторг контракт с Гранеро, игрок перешел в «Эспаньол». by.tribuna.com
7. ↑  Гранеро покинул «Эспаньол» и перешел в «Марбелью» из третьей лиги. by.tribuna.com

Спасылкі
--------

* Лагатып Вікісховішча На Вікісховішчы ёсць медыяфайлы па тэме Эстэбан Гранера

|  |  |
| --- | --- |
| ⚙️   У сацыяльных сетках | Твітэр |
| Тэматычныя сайты | AS.com · BDFA · BDFutbol · FBref.com · FootballDatabase.eu · Futbolme · Kooora · Soccerbase (ігрок) · Soccerway · Transfermarkt (ігрок) · worldfootball.net (ігрок) · УЕФА |